《落花行》
元代·吴师道

东风吹花花作团，美人脉脉凭阑干。倦投红筵逐舞凤，故寻翠袖萦钗鸾。

去年送别城南道，城南飞花映芳草。关河万里人未归，风雨一番春又老。

抱愁无语还空闺，拂钗揽袖香依依。绿阴锁窗蝶影断，空枝吊月鹃声悲。

青春不复回，游子不顾期。美人掩泪长相思，恨身不似花能飞。

花飞终恨沾尘泥，安能与花飞去阳关西。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。